# О Б Я В А

 НАЦИОНАЛЕН СТАТИСТИЧЕСКИ ИНСТИТУТ (НСИ) с адрес: гр. София, ул. „Панайот Волов” № 2, на основание чл. 16, ал. 2 и чл. 19, ал. 1 от Закона за държавната собственост и Заповед № РД-05-445/05.06.2018 г. **на председателя на НСИ**, обявява **търг с тайно наддаване** за отдаване под наем на част от недвижим имот – публична държавна собственост, предоставена за управление на НСИ, представляваща пет броя самостоятелни обекта в сграда с обща площ от 88,87 кв. м., находящи се на етаж 0 в сградата на НСИ – високо тяло в гр. София, ул. „Панайот Волов” № 2.

Началната тръжна наемна цена е 1 100,00 (хиляда и сто) лв., без вкл. ДДС за общо петте самостоятелни обекта – части от недвижим имот – публична държавна собственост.

Самостоятелните обекти в сградата се отдават под наем съвкупно, без да се разделят.

 Достъпът до обекта на външни лица в часовете от 9.00 ч. и до 17.00 ч. става при спазване на Инструкция за охраната и пропускателния режим в ЦУ на НСИ и правилата за достъп в сградата.

 Срок на наемното отношение е 10 години от датата на сключване на договора и подписване на приемо-предавателния протокол за предаване на обекта.

 Преди подписването на договора за наем, кандидатът, спечелил търга, внася в касата на НСИ или по посочената по-долу банкова сметка на НСИ гаранция в размер на два месечни наема, която се задържа от наемодателя като обезпечение за изпълнение на задълженията по договора от страна на наемателя. Внесената гаранция се възстановява на наемателя в едномесечен срок след прекратяване на договора, при условията, посочени в него.

 Наемът се заплаща до 5-о число на текущия месец по банков път по сметка на **НСИ:**

**БАНКА: БНБ,**

**IBAN: BG84 BNBG 9661 3000 1190 01,**

**BIC: BNBGBGSD.**

 Консумативните разходи – електроенергия, топлоенергия, вода и други, свързани с експлоатацията на обекта, са за сметка на наемателя и се заплащат в брой в касата на НСИ или по банков път по посочената сметка.

 Минималните изисквания към кандидатите са подробно описани в документацията.

 Депозит за участие – 300.00 (триста) лв., платими в касата на НСИ или по банков път по посочената по-горе сметка. Депозитът на кандидата, с който се сключва договор за наем, се преобразува в част от гаранцията за изпълнение на договора.

 Оглед се извършва от датата на публикацията на обявата до 06.07.2018 г. вкл. всеки работен ден от 10.00 до 16.00 часа, в присъствието на представител на НСИ.

 Търгът ще се проведе на 09.07.2018 г. от 13.30 часа в зала „Пресцентър“, ет. 0 в сградата на НСИ – ниско тяло, в гр. София, ул. „Панайот Волов” № 2 от комисия, назначена със Заповед на председателя на НСИ.

 Заявления се подават в сградата на НСИ - ниско тяло в гр. София, ул. „Панайот Волов” № 2, етаж 0, стая № 106 - Деловодство всеки работен ден от 9.00 до 17.00 часа от датата на първата публикация на обявата до 06.07.2018 г. вкл. или по пощата с препоръчано писмо с обратна разписка, като върху плика се посочва адрес за кореспонденция, телефон и по възможност факс и електронен адрес.

 На разглеждане подлежат само заявления, които са депозирани в деловодството на НСИ най-късно до 17.00 часа на 06.07.2018 г. или изпратени по пощата с пощенско клеймо до 06.07.2018 г.

 Лица и телефони за допълнителна информация:

 - Добрина Григорова Минева, главен юрисконсулт в отдел ПД, 02/9857720;

- инж. Милкана Иванова, главен експерт в отдел УСО, тел. 02/9857485;

- инж. Стефан Яковски, главен експерт в отдел УСО, тел. 02/9857740.